b'\n_START_ARTICLE_\nKjell Sundvall\n_START_PARAGRAPH_\nKjell Sundvall (31. maaliskuuta 1953, \xc3\x84lvsbyn) on ruotsalainen elokuvaohjaaja. _NEWLINE_Sundvall on yksi ruotsalaisten toimintaelokuvien merkitt\xc3\xa4vimmist\xc3\xa4 ohjaajista. H\xc3\xa4nen elokuvansa Lain nimess\xc3\xa4 (1986) oli niin kriittinen elokuva ruotsalaisen kansankodin poliiseista, ett\xc3\xa4 sen esitt\xc3\xa4minen yritettiin aikoinaan jopa est\xc3\xa4\xc3\xa4. _NEWLINE_Sundvallin suurin menestys on elokuva Mets\xc3\xa4st\xc3\xa4j\xc3\xa4t (1996), jonka tapahtumat sijoittuvat Ruotsin Norrbotteniin. Elokuva kertoo salamets\xc3\xa4styst\xc3\xa4 harjoittavista mets\xc3\xa4st\xc3\xa4jist\xc3\xa4, jotka sattumalta tappavat viattoman tulilinjalle eksyneen ihmisen. Elokuvan p\xc3\xa4\xc3\xa4osaa n\xc3\xa4ytteli Kurt Wallanderina tunnettu Rolf Lassg\xc3\xa5rd. Muissa p\xc3\xa4\xc3\xa4osissa olivat muun muassa suomalaiset Jarmo M\xc3\xa4kinen ja \xc3\x85ke Lindman. _NEWLINE_Sundvall on ohjannut my\xc3\xb6s Olof Palmen salamurhasta kertovan elokuvan Viimeinen sopimus (1998), romanttisen elokuvan Naapurihaudan kaveri (2002) sek\xc3\xa4 romanttisen komedian El\xc3\xa4m\xc3\xa4 on i-ha-haa (2005).'